Hjörtur O. Aðalsteinsson , dómstjóri við Héraðsdóm Suðurlands , og Björg Thorarensen , prófessor við Háskóla Íslands , hafa verið sett tímabundið í embætti landsréttardómara frá 1. janúar 2020 til 30. júní 2020 skv. tillögu hæfnisnefndar . Jafnframt hafa í dag tvö embætti landsréttardómara verið auglýst laus til setninga . Umsóknarfrestur er til 6. janúar næstkomandi . Sett verður í þau embætti eins fljótt og auðið er eftir að nefnd um um hæfni umsækjenda um embætti dómara skilar umsögn sinni . Auglýsinguna má lesa hér .